FI
C 463/30
Euroopan unionin virallinen lehti
5.12.2022
Unionin yleisen tuomioistuimen tuomio 5.10.2022 – SV v.
EIP (Asia T-311/21) (1) (Henkilöstö – EIP:n henkilöstö – Työsuoritusten arviointi – Ylennys – Hallinnollinen muutoksenhaku – Arviointipäätöksiin sovellettava erityinen menettely – Hallinnollisen muutoksenhaun ja sen jälkeen nostetun kanteen vastaavuuden sääntö – Valvonnan perusteellisuus – Perusteluvelvollisuus – Oikeus tulla kuulluksi – Ilmeinen arviointivirhe – Vastuu) (2022/C 463/40) Oikeudenkäyntikieli: englanti Asianosaiset Kantaja: SV (edustaja: asianajaja L. Levi) Vastaaja: Euroopan investointipankki (asiamies: K. Carr ja G. Faedo, avustajanaan B.
Wägenbaur)
Oikeudenkäynnin kohde SEUT 270 artiklaan ja Euroopan unionin tuomioistuimen perussäännön 50 artiklaan perustuvassa kanteessaan kantaja vaatii yhtäältä hänestä vuodelle 2019 laaditun työsuorituksia koskevan asiakirjan ja sen jälkeen Euroopan investointipankin (EIP) arviointipäätöksiin sovellettavassa erityisessä hallinnollisessa muutoksenhakumenettelyssä tehtyjen päätösten kumoamista ja toisaalta hänelle tästä syystä väitetysti aiheutuneiden vahinkojen korvaamista.
Tuomiolauselma 1) Kanne hylätään.
2) SV velvoitetaan korvaamaan oikeudenkäyntikulut.
(1)
EUVL C 329, 16.8.2021.
Unionin yleisen tuomioistuimen tuomio 28.9.2022 – Oi Dromoi tis Elias v. komissio (Asia T-352/21) (1) (Toimielimiä koskeva oikeus – Kumppaneiden valitseminen Europe Direct (2021 – 2025) -ohjelmaan kuuluvien toimien toteuttamiseksi Kreikassa – Ehdotuspyyntömenettely – Valintakelpoisuuden edellytykset – Hakemuksen hylkääminen) (2022/C 463/41) Oikeudenkäyntikieli: kreikka Asianosaiset Kantaja: Politistikos Organismos Oi Dromoi tis Elias (Kalamata, Kreikka) (edustaja: asianajaja S. Vardalas) Vastaaja: Euroopan komissio (asiamiehet: A. Bouchagiar ja F. Erlbacher)
Oikeudenkäynnin kohde Kantaja vaatii SEUT 263 artiklaan perustuvalla kanteellaan kumoamaan päätöksen Ares (2021) 2580204, joka sisältyy Euroopan komission 16.4.2021 päivättyyn kirjeeseen, jolla kantajalle ilmoitettiin, että kantajan ehdotus menettelyssä kumppaneiden valitsemiseksi Europe Direct -ohjelmaan kuuluvien toimien toteuttamiseksi Kreikassa (ED-GREECE-2020) oli hylätty.
Tuomiolauselma 1) Kanne hylätään.